**ילדים מבוגרים:**

**פתיחה**

בתקופת מלחמת העולם השנייה והשואה ובמסגרת החיים בגטו השתנה עולמם של הילדים מן הקצה אל הקצה - הבית שבו גרו, החברים שאיתם שיחקו, בית הספר שבו למדו - דבר לא נשאר כפי שהיה. נוסף על כך, נאלצו הילדים לעיתים קרובות לעסוק בעניינים שבהם טיפלו רק מבוגרים לפני פרוץ המלחמה – השגת מזון, יציאה לעבודה, אחריות על המשפחה ועוד. נהוג לכנות את הילדים בתקופה זו "ילדים מבוגרים".

**תצלום פתיחה**

שני ילדים, גטו ורשה, פולין

**מדור עדות כתובה**

"הכל היה כל כך מהר ובמהירות מסחררת. הכל השתנה. הצפיפות הזאת, לישון על הרצפה, פתאום לא להתרחץ, פתאום לשתוק, לא לרצות. אני תכף למדתי שאסור לבכות, פתאום נהייתי מבוגרת, היחסים בין המבוגרים לביני השתנו, אף אחד לא אמר לי, אני למדתי איך לעשות כדי לא להפריע, כדי לא לעמוד בדרך כי זה מסוכן".

הלינה בירנבאום, ארכיון העדויות של יד ושם

הלינה נולדה בוורשה שבפולין. בעדות שלפניכם היא מתארת את השינויים שחלו בחייה עם כניסתה לגטו, ומספרת כיצד נאלצה להפוך פתאום למבוגרת ולהתנהג כך.

סמנו את המילים בעדות שבאמצעותן היא מתארת את השינוי מהתנהגות של ילדה להתנהגות של מבוגרת. :

* "פתאום לשתוק"
* "לא לרצות"
* "אסור לבכות"
* אף אחד לא אמר לי
* אני למדתי איך לעשות

**2.** "אין ילדות, אין, לא הייתה. הילדות פסקה. אין חברים ולא מדברים על זה ולא מחפשים חברים ולא מחפשים ידידים ולא מחפשים אף אחד. מחפשים רק מזון. זאת הייתה התחושה של כל אדם ושל כל ילד – לחפש מזון, שיוכל להתקיים, שיוכל לעבור את הזמן...".

עדותו של ישראל ארנסט. מתוך "**קשרים – יחידות לימוד לשיעורי מורשת**", נושא בר/בת מצווה. בית הספר המרכזי להוראת השואה ביד ושם, ירושלים תשס"ב 2002-2001, עמ' 3. מתוך ארכיון העדויות של יד ושם.

ישראל מנסה להסביר בעדותו מדוע לא הייתה בגטו ילדות כפי שהכירו אותה לפני כן..לפי דבריו, מהי הסיבה העיקרית לכך? מדוע, לדעתכם, הסיבה הזאת גרמה לאובדן הילדות?

**מדור תצלום:**

**[1]**

ילד מאכיל את אחותו, גטו לודז', פולין

מתוך: ארכיון התצלומים של יד ושם

בתצלום לפניכם אפשר לראות אח גדול שדואג לאחותו הקטנה ומאכיל אותה.

אילו רגשות לדעתכם מרגיש האח הגדול?

בחרו רגשות מתוך המחסן וגררו אותם לתוך התיבה:

מחסן:

גאווה, דאגה, שמחה, עצב, קנאה, אושר כעס, פחד, בושה, אחריות, לחץ, ביטחון, עצמאות, תלות

שתי ילדות בצד הארי, קרקוב, פולין

מתוך: ארכיון התצלומים של יד ושם

<שאלות>

התבוננו בתצלום לפניכם:

 תארו את המתרחש בתמונה, לדעתכם. מהו הקשר בין שתי הילדות? מה מרגישה הילדה הגדולה?

**שיר**

את השיר הזה כתב הילד הנוש הכנבורג בגטו טרזינשטאט בשנת 1944.

(...)

ולפנים אני הייתי נער

לפני שלוש שנים.

ועל עולם אחר חלם הנער.

ילד הייתי לפני שלוש שנים.

אבל עכשיו בגרתי

ונפשי בגרה –

לא ילד זה אשר ראה פנים

פני המורא.

(...)

סמנו את השורה בשיר שבה מופיעה הסיבה שגרמה להנוש להפוך מילד לנער.

<תשובה נכונה תיחשב לסימון השורה האחרונה או שתי השורות האחרונות>

**<פירוש מילים>**

- מורא - פחד

* "אף אחד לא אמר לי [מה לעשות]"
* "אני למדתי איך לעשות כדי לא להפריע"

<ללא בדיקה>

**מדור ציור**

**''ילדים לבדם'', 1946, גואש על נייר**

ציורו של שמואל בק, מתוך אוסף האומנות של מוזיאון יד ושם

<שאלות>

התבוננו בציור ונסו לתאר אותו:

מהו הקשר בין שני הילדים בציור?

* בידיהם הם מחזיקים צרורות קטנים. מה יש בתוכם, לדעתכם?
* לאן, לדעתכם, הם הולכים?